stanford-oval/wikipedia huggingface dataset:
ג'רי בית הלוי
ביוגרפיה

בית הלוי נולד בשנת 1912 בלודז' שבפולין ועלה לארץ ישראל ב-1920. שבע שנים לאחר מכן הצטרף למכבי תל אביב כחלוץ, אך משראה כי סיכוייו להשתלב בהרכב הקבוצה קלושים עבר לשחק במכבי רחובות ובמכבי חדרה.
בתחילת שנות ה-30 חזר למכבי תל אביב ואף שימש זמן רב כקפטן הקבוצה, שעימה זכה בשלוש אליפויות ובשני גביעים לפני קום מדינת ישראל. בנוסף היה בית הלוי חבר בסגל נבחרת ארץ ישראל, וב-20 בפברואר 1938 ערך את הופעתו היחידה במדיה, נגד נבחרת יוון, יחד עם אחיו, אברהם בית הלוי, ששיחק בהפועל תל אביב ובמורלנד האוסטרלית.
בשנת 1945 פרש ממשחק, ושנתיים מאוחר יותר חצה את הקווים והחליף את אגון פולאק בתור מאמנה של מכבי תל אביב. הוא נחשב למאמן הגנתי וקפדן והביא את מכבי תל אביב לזכייה בארבע אליפויות, בשנים 1950, 1952, 1954 ו-1956, ובנוסף בשני גביעים, בשנים 1954 ו-1955. אף על פי שחצה בעונת 1952/53 את הכביש ועבר לאמן את הפועל תל אביב, חזר בית הלוי במהרה למכבי תל אביב. בסוף שנת 1953 מונה למאמן נבחרת ישראל במקביל לתפקידו כמאמן מכבי תל אביב, אך הוחלף על ידי ג'קי גיבונס כחצי שנה לאחר מכן.
בשנת 1958 עבר לאמן את מכבי נתניה לאחר סכסוך כספי עם הנהלת מכבי תל אביב.
בשנת 1960 קיבל הצעה מפתיעה מנבחרת ניגריה, והיה לישראלי הראשון שאימן נבחרת אפריקאית. במשחקו הראשון, הובס 0-3 בידי נבחרת גאנה. התקשורת הניגרית קראה לפיטוריו אך בית הלוי קיבל גיבוי מהתאחדות הכדורגל הניגרית. הישגו הראשון הגיע בנובמבר, עת הוביל את נבחרת ניגריה לניצחון 2-1 על מצרים. באפריל 1961, רשם עם נבחרת ניגריה שתי תוצאות תיקו מול נבחרת גאנה. בעקבות משחקים אלו, התקשורת החלה לשבח את תרומת בית הלוי לנבחרת. בסוף 1961, ניגריה שיחקה מול תוניסיה במוקדמות גביע אפריקה 1962. במשחק הראשון, שנערך בניגריה ב-25 בנובמבר, ניגריה ניצחה 2-1. ג'רי לא הורשה להיכנס לתוניסיה עבור משחק הגומלין לנוכח היחסים המתוחים בין ישראל ותוניסיה. לאורך הקדנציה שלו בניגריה, ג'רי רשם ארבעה ניצחונות, חמש תוצאות תיקו ושלושה הפסדים.
לאחר שנסתיים חוזהו עם נבחרת ניגריה, חזר למכבי תל אביב והציל אותה מירידה לליגת המשנה. ביוני 1963 צפה בית הלוי בצמד משחקי גמר גביע המדינה לנוער בין מכבי תל אביב למכבי נתניה, ולאחריהם החליט לצרף לקבוצה הבוגרת מספר רב משחקני קבוצת הנוער, ובניהם גיורא שפיגל, צבי רוזן, מיקו בלו ואורי קדמי, אשר לימים יקראו "תינוקות ג'רי", ואלו הצעידו את מכבי תל אביב ואת נבחרת ישראל שנים רבות לאחר מכן. בקדנציה השנייה שלו בקבוצה זכה בשני גביעים, ב-1964 וב-1965.
בשנת 1967 מונה לתפקיד יו"ר מכבי תל אביב בעקבות קשיים כלכליים של המועדון, והחליט להעביר את משחקי הקבוצה לאצטדיון בלומפילד ששימש עד כה את יריבתה העירונית, הפועל תל אביב, במקום אצטדיון המכביה, ובכך להגביר את ההכנסות מכרטיסים. לאחר תשע שנים עזב את תפקידו.
ג'רי בית הלוי נפטר בשנת 1997 בגיל 84.
הנצחה

בשנת 1985 זכה בית הלוי בעיטור מכבי ישראל.
בתאריך 6 בדצמבר 2011 דאר ישראל הנפיק סדרה  של 10 בולי דאר הקרויה  " אגדת הכדורגל הישראלי". אחד מהבולים האלה הוקדש  להנצחת זכרו של בית הלוי. הבול עוצב במשותף על ידי  האמנים  אופיר בגון  ומאיר אשל. על  השובל מופיעה חתימת ידו של בית הלוי.
תארים

כשחקן מכבי תל אביב
אליפויות : 3
1937, 1938, 1941/1942
גביעי מדינה : 2
1933, 1941
כמאמן מכבי תל אביב
אליפויות : 4
1949/1950, 1951/1952, 1953/1954, 1955/1956
גביעי מדינה : 5
1953/1954, 1954/1955, 1963/1964, 1964/1965, 1966/1967
כיושב ראש מכבי תל אביב
אליפויות : 3
1966/1968, 1969/1970, 1971/1972
גביעי מדינה : 1
1969/1970
אליפות אסיה לקבוצות : 2
1968/1969, 1970/1971
לקריאה נוספת

ג'רי בית הלוי, ג'רי - חיי סביב הכדור : שחקן, מאמן, יושב-ראש, הוצאת מוטיב, 1992.
אשר גולדברג, דני דבורין, מכבי תל אביב - מאה שנים ראשונות, הוצאת מדיה, 2006, עמ' 85.
הערות שוליים

↑  המכביסט הראשון: סיפורו של ג'רי בית הלוי, באתר הרשמי של מכבי תל אביב
↑  Lynn Schler, Itamar Dubinksy, Green Eagle Nation: The Politicization of Sports Journalism in the Post-Independence Nigerian Press, African Studies Review, 2020, עמ' 1–23 doi: 10.1017/asr.2020.3
↑  Onwumechili, Chuka A., Chukastats 1: History, Records, and Statistics of Nigerian Football., Mechil Publishing, 2010, ISBN 978-0-9843390-2-0
↑  אשר גולדברג, בדרך כלל מעלים לבוגרת שחקן אחד, אולי שניים, ג'רי בית הלוי לקח את כולם, באתר הארץ, 29 בנובמבר 2003
↑  תנועת מכבי ישראל
↑  התאחדות  בולאי ישראל, קטלוג  בולי ישראל
| --- | --- |
בקרת זהויות :  NLI: 987007373036605171  LCCN: n2020016256  VIAF: 71151431607756302057   WorldCat (עם VIAF): 71151431607756302057
גליה רוזנפלד

| --- | --- |
אין תמונה חופשית
 לידה:  1977 (בת 47 בערך) ארצות הברית 
 מקום לימודים:  בצלאל אקדמיה לאמנות ועיצוב ירושלים (2000) 
 פרסים והוקרה:  פרס לוקמן (1998) 
 
גליה רוזנפלד (נולדה ב-1977) היא מעצבת ישראלית ילידת ארצות הברית.
יצירותיה של גליה רוזנפלד נמצאות על התפר שבין שימושיות לאמנות. רבים מעיצוביה עושים שימוש ביחידות מודולריות מבד השלובות זו בזו ללא תפירה ומשמשות כחומר גלם לעיצוב פריטים שונים. בשנת 2011 הוזמנה ליצור עבודה עבור חלקו האחורי של בניין מוזיאון תל אביב לאמנות. בשנת 2013 השתתפה בתערוכה "הידור נשים: תשמישי קדושה מאת מעצבות עכשוויות" במוזיאון ישראל, ירושלים (לצד איריס טוטנאור ושרי סרולוביץ').
השכלה

1996 המחלקה לעיצוב קרמי, בצלאל, אקדמיה לאמנות ועיצוב, ירושלים
1999 בית הספר לאמנויות דקורטיביות, פריז, צרפת
2000 בוגרת, המחלקה לצורפות ואופנה, בצלאל, אקדמיה לאמנות ועיצוב, ירושלים
פרסים

1998 פרס לוקמן לעיצוב יישומי, בצלאל, אקדמיה לאומנות ועיצוב, ירושלים
1999 פרס מייזלר לעיצוב מצטיין, בצלאל, אקדמיה לאומנות ועיצוב, ירושלים
2003 מלגת שהייה, מרכז ירבה בואנה לאמנויות, סן פרנסיסקו, ארצות הברית
2004 מלגת חבר סגל בעיצוב אופנה, מכללה קליפורניה לאמנויות, סן פרנסיסקו, ארצות הברית
2005 פרס לעיצוב קטלוג אופנה, Graphic Design USA Magazine, ניו-יורק, ארצות הברית
גליה להב

| --- | --- |
אין תמונה חופשית
 לידה:  1948 (בת 76 בערך) פינסק, ברה"מ 
 תחום יצירה:  עיצוב אופנה 
 זרם באמנות:  הוט קוטור 
 מספר צאצאים:  3 
 www.galialahav.com
 
גליה להב היא מעצבת אופנה ישראלית, בעלי בית האופנה לתפירה עילית הקרוי על שמה.
ביוגרפיה

להב נולדה בפינסק שבבלארוס ב-1948. ב-1957 עלתה עם הוריה, אחותה התאומה ואחיה הבכור לישראל.
למדה בסמינר למורות למלאכת יד ואמנות בגבעתיים ועבדה כמורה לאמנות בבית ספר יסודי באשדוד. ב-1985 פתחה סטודיו לעיצוב אופנה באשדוד והתמחתה בעיצוב שמלות כלה עם קישוטי תחרה ייחודיים. בהמשך עברה לפעול בסטודיו רחב בצפון רחוב דיזנגוף בתל אביב-יפו וב-2015 עברה למבנה בן ארבע קומות ברחוב הרצל בעיר.
בית האופנה זכה להצלחה בינלאומית ולו חנויות בתל אביב, לוס אנג'לס, המבורג וכ-70 נקודות מכירה ברחבי העולם. ב-2016 התקבל לפדרציה של החייטות העילית הצרפתית (הוט קוטור) והיה בכך לבית האופנה הישראלי הראשון שהגיע להישג זה.
להב נשואה לנתן להב, מנכ"ל חברת יהודה רשתות, הם הורים לשני בנים ובת.
הערות שוליים

↑  איתי יעקב, גליה להב: איך הפכה המורה מאשדוד לאימפריית שמלות בינלאומית?, באתר Xnet‏, 1 ביוני 2016
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ג'מהדאר

| --- | --- |

לוחם ג'מהדאר; מתוך הפרק "Rocks and Shoals", עונה 6 של "מסע בין כוכבים: חלל עמוק 9", 1998.
 הופעה ראשונה:  "The Jem'Hadar" - פרק 26 ואחרון בעונה 2 של "מסע בין כוכבים: חלל עמוק 9", שנת 1994.
 נתונים
 מנהיג הגזע:  המייסדים
 טריטוריית מגורים:  רביע גמא
ג'מהדאר (באנגלית: Jem'Hadar) הוא גזע חייזרי בדיוני המופיע ביקום הבדיוני של זיכיון "מסע בין כוכבים", בעיקר בסדרת הטלוויזיה "מסע בין כוכבים: חלל עמוק 9". הג'מהדאר משמשים כחיילי סער של אימפריה צבאית חזקה הממוקמת ברביע גמא, ששמה הוא "הדומיניון". כולם מהונדסים גנטית, כך שיהיו בעלי כוח ונחישות, אך גם שיהיו בעלי תוחלת חיים קצרה ואמונה כי "ניצחון הוא חיים". הג'מהדאר נולדים עם התפיסה כי המייסדים (גזע מסתורי של משתנים אשר שולטין בדומיניון המסיבי) הם אלים, ועל כן אין ביכולתם של הג'מהדאר לפגוע בהם. גודל אוכלוסיית הג'מהדאר אינו ידוע, אולם הם מיוצרים באלפים, על פי הצורך.
על מנת שלא יתפסו כ-"סתם עוד חייזר מפחיד", מחלקת האיפור של "מסע בין כוכבים: חלל עמוק 9" חיפשה קונספט שיתאר "קשיחות ועמידות" בעיצוב של הג'מהדאר. העיצוב הסופי התבסס על הקרנף, תוך הוספה של מספר מאפיינים צרטופסיים. במקור, תוכן כי הג'מהדאר כולם יהיו משובטים, והג'מהדאר הראשונים אשר נראו על המסך עוצבו להיראות זהים זה לזה, אולם ככל שעלילותיהם של הג'מהדאר הפכו למורכבות יותר ויותר, כל ג'מהדאר קיבל מראה ייחודי משל עצמו.
ביולוגיה

אין זה ידוע אם היה קיים מין חוצני, אשר היה הבסיס לשינויים הגנטיים שיצרו את הג'מהדאר (כפי שנעשה במקרה של הוורטה - משגיחיהם), או שמא מין זה עוצב במלואו על ידי המייסדים.
ג'מהדאר נולדים ב-"תרמילי לידה". מאחר שהרבייה היא מלאכותית, ולא על ידי שני אידיבידואלים, הג'מהדאר הם כולם זכרים. לאחר יציאתם מהתרמיל, הג'מהדאר גדלים במהירות והם הופכים לבוגרים-צעירים המוכנים לקרב בתוך שלושה ימים. הם מתרבים ללא צורך באוכל, שינה, מנוחה, רוגע או פעילויות פנאי, אם כי במהלך תקופת הצמיחה שלהם הם צורכים כמויות אדירות של מזון. ג'מהדאר בנויים עם גוף מאוד קשוח וחזק, עם עור דמוי לטאה, המתאים לקרב פנים אל פנים. יש להם יכולת הלטה (הסוואה) אישית, אותה הם מכנים "מעטפת". על פי הפרק "The Abandoned" של "מסע בין כוכבים: חלל עמוק 9", יכולת זו היא חלק מהביולוגיה המשולבת בהם. בפרקים "Hippocratic Oath" ו-"Rocks and Shoals", ג'מהדאר הסובלים מגמילה מהתמכרות ל-"קטרסל לבן" (באנגלית: Ketracel White; או בקיצור: לבן), מאבדים את יכולתם "להתעטף".
המזון היחידי שהם צורכים מגיע בצורה של אנזים הורמונלי בשם "קטרסל לבן" (באנגלית: Ketracel White; או בפשטות: [ה]לבן). בלי הסם הזה, הג'מהדאר סובלים מתסמונת נסיגה חמורה, וכתוצאה מכך חל אובדן הדרגתי בתפקודים הקוגניטיביים והמוטוריים. הם מאבדים את היכולת "להתעטף", ונסוגים למצב אגרסיבי מאוד, והם אינם בררנים במי או מה שהם תוקפים: לרבות הוורטה הממונים מעליהם, וכן עמיתיהם). חוסר בלבן, בסופו של דבר, יביא למותם של הג'מהדאר. המייסדים משתמשים בוורטה על מנת לספק לבן לג'מהדאר, אשר מסופק להם באמצעות קפסולות גליליות המתאימות בגודלן למערכת הזנה הסמוכה לצווארם של הג'מהאדר, אשר ניזון ישירות מתוך הצינור, אל העורק הראשי. חלוקת הלבן היא טקס רשמי, המתחיל בכך שהוורטה אומר:
"[שם הג'מהדאר הראשון] ראשון, האם אתה יכול לערוב לנאמנות של אנשיך?".
הראשון עונה:
"אנו מתחייבים לנאמנות לכל המייסדים, מעתה ועד למוות".
הוורטה פותח את מכל האחסנה של הלבן, בעודו אומר:
"אז קבלו מתנה זו מהמייסדים. מי ייתן והיא תשמור עליכם חזקים".
הוורטה מושיט לראשון את הבקבוקונים בהם הלבן אל הג'מהדאר הראשון, אשר מתחלקים עם יתר פקודיו. עם זאת, על פי הפרק "One Little Ship", במקרה של "אלפות" (ג'מהדאר אשר נולדו וגדלו ברביע אלפא, ותוכננו במיוחד לצורך לחימה שם), המייסדים החליטו לוותר על טקס זה.
ידוע רק על מקרה אחד של חייל שאיננו מכור ללבן: אנומליה, שייתכן שנבעה ממוטציה גנטית.
בשלב מוקדם של מלחמת הפדרציה-דומיניון, בשל אי-היכולת לקבל תגבורת מרביע גמא, המייסדים ברביע אלפא מהנדסים גנטית "ג'מהדאר אלפא". לאלפות יש וריאציה במבנה הפנים והראש, והם אינם מייחסים חשיבות לדוקטרינות ולפרוצדורות; מאפיין זה יצר איבה בין שני הגזעים. למפיקי "מסע בין כוכבים: חלל עמוק 9" הייתה כוונה להציג שנאה רותחת בין ה"אלפות" ל"גמות", שמתפרצת לאלימות; אולם בסופו של דבר - רק פרק אחד בסדרה עסק בנושא זה.
תרבות

הקלינגונים מאמינים כי הג'מהדאר הם לא יותר מאשר מכונות חסרות כבוד. עם זאת, ג'מהדאר הוא מין של דמויות מגוונות, אף על פי שהווריאציות הן על פני ספקטרום צר יותר מאשר אופייני ביקום של "מסע בין כוכבים". לג'מהדאר יש שיעור תמותה גבוה, מעטים חיים עד גיל 15; לא ידוע על אף ג'מהדאר שהגיע לגיל 30. ג'מהדאר שמגיע לגיל 20 נחשב "זקן מכובד".
ג'מהדאר הם בדרך כלל מאוד נאמנים למשגיחיהם (הוורטה). בפרק "Rocks and Shoals", קבוצה של קציני צי הכוכבים בראשות קפטן סיסקו תקועים על פלנטה לא מיושבת, יחד עם קבוצה של ג'מהדאר תחת פיקודו של הוורטה קיוואן (Keevan). קיוואן נפגע וזקוק לטיפול רפואי כדי לשרוד, ולכן הוא מחליט להסגיר את עצמו לידי הפדרציה. הוא מודיע לסיסקו כיצד בכוונתו להורות על חייליו לתקוף, כך שסיסקו יארוב להם ויהרוג אותם. למרות שמנהיג הג'מהדאר חושד בתוכניתו של קיוואן, נאמנותם חזקה עד כדי כך שהם, מרצונם, הולכים אל תוך מלכודת - כפי שנצטווה עליהם. בפרק מוקדם יותר, "The Ship", קבוצה של ג'מהדאר מתאבדת בגלל שהם לא הצליחו במשימתם - להציל את חייו של אחד המייסדים.
עם זאת, ג'מהדאר אחרים היה פחות מסורים. בפרק "To the Death" מוצגת קבוצת ג'מהדאר אשר השתלטה על שער איקוניאני, ומתכננת להשתמש בו על מנת למרוד במייסדים. מנהיגם ציפה כי קבוצה זו תזכה לתמיכה רחבה, עד כדי כך שכל הג'מהדאר יוכלו לתפוס שליטה על הדומיניון ולהשתחרר משיעבודם למייסדים. אולם לאחר שקבוצה זו הובסה, ג'מהדאר ראשון נאמן הורג את הוורטה שלהם וואיון, על כך שהטיל ספק בנאמנותם.
מבנה הפיקוד ביחידת חיילי ג'מהדאר הוא פשוט למדי. מנהיג של יחידה מסוימת נקרא "ראשון", השני בשרשרת הפיקוד הוא "השני", וכך הלאה בשרשרת הפיקוד. הראשון כפוף לוורטה. בפרק "To the Death", בטרם היציאה לקרב, הג'מהדאר הבכיר ביותר אסף סביבו את כל חייליו, ונאם בפניהם את נאום הקרב הבא:
אני [שם ג'מהדאר ראשון] ראשון, ואני מת.
נכון לרגע זה, כולנו מתים.
אנחנו יוצאים לקרב כדי להשיב את חיינו.
זאת אנו עושים בשמחה, כי אנו ג'מהדאר.
זכרו: ניצחון הוא חיים!
ויתר הג'מהדאר משיבים לו:
ניצחון הוא חיים! ניצחון הוא חיים! ניצחון הוא חיים!...
כאשר מישהו מערער על פקודה מצד ג'מהדאר הבכיר ממנו, או אפילו של וורטה, הוא מתוזכר אודות "סדר הדברים", תוך שימוש בביטוי הבא:
צייתנות מביאה לניצחון.
שהתגובה הראויה לו היא:
ניצחון הוא חיים.
נשק וציוד

הג'מהדאר משתמשים בנשק מסוג פולארון-פאזה (phased polaron), הן עבור כלי-נשק שנועדו לאחיזה בידיים, והן עבור מערכות הנשק המותקנים בספינות החלל שלהם. מלבד כוח ההרס העצום שלהם, הנשק של הג'מהדאר מונע קרישת דם, כאשר הוא בא במגע עם רקמה ביולוגית; אפילו פצע שטחי יכול לגרום לדימום ולמוות, אם אינו מטופל כראוי. ברוב ההיבטים האחרים, כלי הנשק הניידים של הג'מהדאר נראים תואמים לאלו אשר נמצאים בשימוש של צי הכוכבים, האימפריה הקלינגונית והאיחוד הקרדאסי. בנוסף, ירי פולארון-פאזה שבוצע ממערכת ירי שעל ספינת חלל מצליח לחדור את מערכות ההגנה של הפדרציה, הקרדאסים והרומולאנים. בשנת 2373 צי הכוכבים הצליח לשבות חייל ג'מהדאר, להנדס את הנשק, ולפתח מערכות הגנה אפקטיביות. הדבר עזר למנוע מהדומיניון להשיג ניצחון כבר בשלב מוקדם של מלחמת הפדרציה-דומיניון.
כמו כן, הג'מהדאר גם משתמשים בנשק קר, לרבות להבים קטנים ומעוגלים, אשר נועדו להיות מוחזקים ביד אחת, וכן כלי נשק הדומים לחרבות, המוחזקים בשתי ידיים. במפגשים הראשונים שהיו לקציני צי הכוכבים עם הג'מהדר, הג'מהדאר יכלו ללכת דרך שדות כוח של צי הכוכבים. יכולת זו נגזרת מרפידות סופגות אנרגיות, הבנויות אל תוך המדים שלהם. עם זאת, יכולת ההסוואה שלהם מופקת מאותה הטכנולוגיה (למרות העובדה כי בפרק "Rocks and Shoals" נטען כי יכולות זו היא ביולוגית).
ספינות חלל

לספינות החלל של הג'מהדאר יש עיצוב ייחודי. צי החלליות שלהם כולל ספינות קרב בצורת חיפושית, שגודלן קטן יחסית, ודומה לגודל הדיפאיינט, וכן ספינות קרב גדולות אשר נראו לראשונה בפרק "Ties of Blood and Water".
גשר הפיקוד של ספינות הג'מהדאר אינו מכיל מסך צפייה מרכזי. רק "הראשון" והוורטה רשאים להשתמש בצג צפייה אישי, המורכב על הראש, באמצעותו ניתן לצפות אל מחוץ לספינה. אין מושבים לאנשי הצוות, וכולם צריכים לעמוד (בפרק "One Little Ship", "הראשון" מצווה להסיר את הכיסאות מגשר הפיקוד של הדיפאיינט). ספינות הקרב בצורת חיפושית בנויות בצורה מספקת על מנת לשרוד צניחה חופשית וללא שליטה אל פני שטח של כוכב לכת, ולאחר תיקון - לטוס שוב (הפרק "The Ship").
מעורבות במלחמת הפדרציה-דומיניון

מעשי עוינות בין המעצמות הגדולות של רביע אלפא והדומיניון החלו עם חטיפתם של בנג'מין סיסקו וקווארק על ידי הג'מהדאר. בו-זמנית, הג'מהדאר הרסו מספר מושבות שהוקמו ברביע גמא על ידי תושבי רביע אלפא, וכן השמידו מספר ספינות-חלל שעברו דרך חור התולעת מרביע אלפא לרביע גמא. התקפות הקמיקזה של הג'מהדאר הביאו להשמדתה של ספינת החלל אודיסיאה (Odyssey), בזמן שזו ספגה נזקים ונסוגה, בעת היות ברביע גמא בדרכה של חור התולעת בחזרה אל רביע אלפא, לאחר שהשלימה את משימתה - לחלץ מכלאם את סיסקו וקווארק (הפרק "The Jem'Hadar").
ג'מהדאר הוא חוד החנית של הפלישה של הדומיניון אל רביע אלפא, והתבססותו בו. אף על פי שהדומיניון כרת בריתות ביחד עם האיחוד הקרדאסי ועם הברין, הג'מהדאר נשאר בחוד החנית של הכוחות של הדומיניון. הגעתו של צי חיזוק של הדומיניון מרביע גמא היה מהווה אבדון למגיני על רביע אלפא, אילולא החייזרים אשר בחור התולעת לא היו מתערבים, וגורמים לצי להיעלם (הפרק "Sacrifice of Angels"). אולם, אף ללא חיזוקים אלה, המלחמה נמשכת - והג'מהדאר ממשיך להילחם במשך כשנתיים נוספות.
לאחר אבדות כבדים, המלחמה מסתיימת בשנת 2375, והג'מהדאר נסוגים בחזרה אל רביע גמא.
הערות שוליים

↑  Michael Westmore, Alan Sims, Bradley M. Look, William J. Birnes (2000). Star Trek: Aliens and Artifacts. pp. 208. ISBN 0-671-04299-8.{{cite book}}:  תחזוקה - ציטוט: multiple names: authors list (link)
↑  Star Trek Jem'Hadar attack ship
↑  Star Trek Jem'Hadar battleship
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
דוד אלבום

הרב דוד אלבום
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב דוד טעביל אלבום או אלבוים (תשרי, תרפ"ח (1927) - י"ט בתשרי, תשס"ח 2008), מייסד התנועה לכינון המקדש, ומראשוני הפעילים למען עליה להר הבית והקמת בית המקדש, ובפרט במגזר החרדי.
תולדותיו

נולד בחודש תשרי תרפ"ח בלודמיר לאביו נחמיה, ואמו פראדל, בשנת תש"ו בהיותו בן 18 עלה באוניית מעפילים לאחד הקיבוצים ומשם עלה לירושלים, ולמד בישיבת סאטמר.
פעילותו

במשך חייו הכין כלי מקדש, בהם כיור וכנו, מנורה, חצוצרות, מחתות, מזלגות, פסכתרים ויעים, וכן כלי מידה לנוזלים בגדלים שהוזכרו במשנה. כמו כן, ארג את ארבעת בגדי הכהונה של כהן הדיוט. לשם כך למד את טכניקת האריגה הקדומה, וייבא נול אריגה מיוחד.
בחג הסוכות בשנים תשמ"ט, תש"ן ותשנ"א ניסכו מים, כהנים לבושי בגדי כהונה מהבגדים שהוא ארג, על רצפת הר הבית במקום המזבח, באמצעות כלים שהוא הכין.
פעילותו והכלים שהכין נושאים אופי חלוצי, עצמאי, "פרטיזני" ולא מאורגן. מכון המקדש המשיך בפעילות זו באופן ממוסד ומסודר יותר, בין השאר בהשראת מפעלו החלוצי של הרב אלבום.
במקביל להקמת התנועה לכינון המקדש, הקים גם את ישיבת "תורת הבית", ישיבה ללימוד הלכות בית המקדש ועבודתו. הישיבה הוציאה לאור ספרים וחוברות העוסקים במצוות בניין בית המקדש ובאפשרות לקיים מצווה זו בימינו. על פעילותו זו הותקף בחוגים חרדיים.
שותפים לפעילותו היו: אחיו התאום הרב אביגדור אלבום (עד פטירתו), ובן אחיו הרב יוסף יחיאל אלבום, שממשיך בכתיבה ובהפצת חומרי הסברה בציבור החרדי אודות בית המקדש.
לקריאה נוספת

ביטאון יבנה המקדש, גיליון 242, חשוון, תשס"ח.
נדב שרגאי, הר המריבה עמ' 153.
הערות שוליים

↑  נח זבולוני, קרבנות על הר הבית, 1989
| --- | --- |
בקרת זהויות :  NLI: 987007591708805171  VIAF: 31901916   WorldCat (עם VIAF): 31901916
דגל הטריטוריה הבריטית באנטארקטיקה

| --- | --- |

 סוג הדגל:   דגל מדיני ואזרחי
 יחס אורך/גובה:  1:2
 הונף לראשונה:  1963
 מוטיבים עיצוביים:  נס בריטי לבן  דגל הממלכה המאוחדת בקנטון   שדה לבן עם הטבעה של סמל הטריטוריה הבריטית באנטארקטיקה
 גרסאות נוספות:       דגל ימי מדיני     דגל נציב הטריטוריה
דגל הטריטוריה הבריטית באנטארקטיקה הוענק לטריטוריה בשנת 1963 עם הקמתה. קודם להקמתה, הייתה הטריטוריה חלק מאיי פוקלנד והשתמשה בדגל האיים.
הדגל הוא נס לבן שברבעו העליון הקרוב לניצב הדגל מצוי היוניון ג'ק, ובמרכז חציו הרחוק מהניצב מצוי סמל הטריטוריה הבריטית באנטארקטיקה.
הדגל מונף מעל כל תחנות המחקר הבריטיות בטריטוריה, וכן בהנהלת משלחת הסקר הבריטית האנטארקטית ובבנייני משרדיה.
כלי שיט של משלחת הסקר הבריטית האנטארקטית מניפים נס כחול שעליו סמל הטריטוריה.
נציב הטריטוריה הבריטית האנטארקטית משתמש בדגל המורכב מהיוניון ג'ק שבמרכזו סמל הטריטוריה.
ראו גם

גלריית דגלי הממלכה המאוחדת
ג'ף ריין-אדלייד

ג'ף ג'ייסון ריין-אדלייד (בצרפתית: Jeff Jason Reine-Adélaïde; נולד ב-17 בינואר 1998) הוא כדורגלן צרפתי המשחק בעמדת הקשר באולימפיק ליון.
קריירת מועדונים > תחילת הקריירה

ריין-אדלייד נולד בשמפיני-סור-מרן והחל לשחק באקדמיית הנוער המקומיות עד שהגיע ללאנס, שבה היה חלק מקבוצות הנוער והמילואים של המועדון. ב-18 באפריל 2015, הוא נכלל בסגל המחליפים של הקבוצה הבוגרת של המועדון במסגרת ההפסד 3–1 למץ, אך לא שותף באותו המשחק.
קריירת מועדונים > ארסנל

לאחר אותה העונה, הוא חתם בארסנל מהפרמייר ליג. הופעת הבכורה שלו בקבוצה הבוגרת הגיעה בטורניר קדם עונת 16–2015 של גביע האמירויות, כששותף בניצחון 0–1 על וולפסבורג. לאחר מכן, הוא היה שותף בעיקר במשחקי המילואים של המועדון ובמשחקי הגביע של הקבוצה הבוגרת. לעומת זאת, הוא ספג פציעה באחד ממשחקי המילואים וכתוצאה מכך נעדר מפעילות עד לתום העונה. ריין-אדלייד היה חסר מזל ולא שותף בשום משחק ליגה של ארסנל במהלך שתי העונות שלו במועדון.
קריירת מועדונים > אנז'ה

ב-31 בינואר 2018, ריין-אדלייד הושאל לאנז'ה מליגת העל הצרפתית עד לתום עונת 18–2017. הוא רשם את משחקו הראשון בקבוצה ב-10 בפברואר 2018, כאשר הוא נכנס כמחליף בהפסד 4–0 למונקו. אנז'ה החתימה אותו באופן קבוע ב-26 ביולי 2018.
קריירת מועדונים > ליון

ב-14 באוגוסט 2019, אולימפיק ליון הודיעה על החתמת ריין-אדלייד בחוזה לחמש עונות עבור 25 מיליון אירו כולל בונוסים בשווי של 2.5 מיליון אירו. במהלך משחק ליגה, שנערך ב-15 בדצמבר 2019 נגד סטאד רן, הוא סבל מקרע ברצועה הצולבת הקדמית בברכו הימנית אשר השביתה אותו לחצי שנה.
קריירת מועדונים > השאלה לניס

ב-5 באוקטובר 2020, ריין-אדלייד הצטרף בהשאלה לניס עד לתום העונה עם אפשרות רכישה בסך 25 מיליון אירו.
תארים > קבוצתיים

הגביע האנגלי (1): 2016/17
תארים > בינלאומיים

אליפות אירופה בכדורגל עד גיל 17: 2015
תארים > אישיים

שחקן החודש של הליגה הצרפתית (1): נובמבר 2019
הערות שוליים

↑  קשר ארסנל מושבת עד לתום העונה עקב פציעה
↑  ג'ף ריין-אדלייד מצטרף לאנז'ה בהשאלה מארסנל
↑  ג'ף ריין-אדלייד מצטרף לאולימפיק ליון בחוזה עד לשנת 2024 (בצרפתית)
↑  ממפיס דפאי וג'ף ריין-אדלייד סובלים מקרעים ברצועות הצולבות הקדמיות (בצרפתית)
↑  ג'ף ריין-אדלייד מצטרף לניס
↑  ניס מצרפת בהשאלה את ג'ף ריין-אדלייד (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ף ריין-אדלייד".
דגל הטריטוריה הבריטית באוקיינוס ההודי

| --- | --- |

 סוג הדגל:   דגל מדיני ואזרחי
 יחס אורך/גובה:  1:2
 הונף לראשונה:  8 בנובמבר 1990
 מוטיבים עיצוביים:  נס כחול, דגל הממלכה המאוחדת בקנטון, סמל הטריטוריה הבריטית באוקיינוס ההודי על שדה גלים כחול ולבן
דגל הטריטוריה הבריטית באוקיינוס ההודי אומץ רשמית ב-8 בנובמבר 1990.
הדגל דומה לדגלי טריטוריות אחרות. ברביע העליון הקרוב לניצב (בקנטון) נמצא היוניון ג'ק. סמל האי נמצא במרכז הדגל, וסביבו רקע של גלים כחולים ולבנים. הגלים מייצגים את האוקיינוס, אולם לא ברור מדוע נבחרו הגלים על פני הרקע הכחול המסורתי של הנס הכחול.
מאחר שכל תושבי האי מצויים בבסיסים צבאיים בריטיים ואמריקאיים, ובבסיסים אלה מניפים דגלים צבאיים, לא ברור אם נעשה בדגל שימוש כלשהו.
אין דגל נפרד לנציב הטריטוריה (וממילא מקום מושבו של הנציב הוא במשרד החוץ הבריטי בלונדון ועל כן אינו מניף את דגלו).
ראו גם

גלריית דגלי הממלכה המאוחדת
נס כחול
גליה סדן

הרבה גליה סדן (נולדה בשנת 1967) היא רבה רפורמית ופעילה מרכזית בתחום אולפני הגיור הרפורמיים בישראל. משרתת כאם בית הדין (אב"ד) של מועצת הרבנים הרפורמים בישראל (מר"ם).
ביוגרפיה

סדן נולדה בקיבוץ יחיעם שבגליל המערבי, שהשתייך לקיבוץ הארצי. בעלת תואר מוסמך לספרות עברית מאוניברסיטת תל אביב. כחניכת "השומר הצעיר" נפגשה עם מדריכי תנועת הנוער של היהדות הרפורמית בישראל וביקרה בקיבוץ הרפורמי לוטן שבערבה. החוויה הובילה בהדרגה להצטרפות לקהילה רפורמית ולאחר מכן להצטרפות (תשנ"ט) לתוכנית הישראלית לרבנות בהיברו יוניון קולג'. סדן הוסמכה לרבנות בשנת 2003.
סדן מכהנת למעלה מעשור כרבה בקהילת בית-דניאל (תל אביב) לצידם של הרב מאיר אזרי והחזן פרדי פאר. במסגרת זו היא מנהלת גם את מרכז הגיור הרפורמי בתל אביב, שבמסגרתו מתגיירים כ-150 נשים, גברים וטף מדי שנה. גיורם מוכר במדינת ישראל לצורך רישום במרשם האוכלוסין שבמשרד הפנים, אך אינו מוכר על ידי הרבנות הראשית לישראל. תחומי פעילות נוספים: ריכוז תחום בני ובנות המצווה (כמאתיים בנים ובנות כל שנה); הוראת מקרא ותלמוד; דרשות והנחיית תפילות; עריכת טקסי מעגל חיים.
סדן תרמה ותורמת במהלך השנים לפעילות מר"ם והתפתחותה בתפקידים שונים במזכירות המועצה ובוועדת הביקורת שלה. בין השנים 2007-2015 היא שרתה כרכזת ומנהלת מר"ם – מועצת הרבנים הרפורמים בישראל. במסגרת זו הייתה שותפה להוצאתם לאור של הגדה לזמן הזה, השמחה שבלב – מחזור לרגלים ולשבתותיהם ולתרגום סידור העבודה שבלב" לאנגלית. בשנת 2018 היא נבחרה לעמוד בראש בית הדין של מר"ם (אב"ד), ומשמשת מתחילת 2019 כאם בית הדין הראשונה בתולדות המועצה.
סדן חברת ועדת הביקורת בארגון "שומרי משפט – רבנים למען זכויות אדם" וכיהנה בעבר כחברת מזכירות הארגון.
סדן היא אם לבן.
פרסומים

"רבות בנות עשו חיל והטלית על כולנה" [קריאה ביקורתית של המזמור "אשת חיל" ושל מעמד האישה בתנועה ליהדות רפורמית], בתוך: מאיר אזרי (עורך), שערים ליהדות המתקדמת, תל אביב: בבל, 2005, עמ' 83–89.
"גבולות האני וגבולות האֵיני", בתוך: ליאור ורד-אזרחי, מירה חובב, יהוידע עמיר ואפרת רותם (עורכות), דרור: במה לקידום החירות והאחריות בישראל, ירושלים: התנועה הרפורמית ומר"ם, תשע"ד, עמ' 45–48.